Hiinlased

Hiinlased (endanimetusel põhinevalt ka hanid; endanimetus hiina keeles traditsiooniliselt 漢, lihtsustatult 汉, pinyin'is hàn; 汉人 või 漢人 hànrén) on rahvas Ida-Aasias. Hiinlasi on umbes 1,3 miljardit (1995. aastal umbes 1,1 miljardit). Nad on maailma suurim rahvus. Nad on Hiina Rahvavabariigi ja Taiwani põhirahvus. Hiina Rahvavabariigis moodustavad hiinlased umbes 91,6% rahvastikust, umbes 95% Taiwani rahvastikust ja umbes 70% Singapuri rahvastikust. 1995. aastal elas hiinlasi 20,4 miljonit Taiwanil ja 27 miljonit väljaspool Hiinat – peamiselt Kagu-Aasias, kuid ka näiteks USA-s, Kanadas ja Suurbritannias. Peale hiinlaste on Hiinas veel 55 ja Taiwanis 16 ametlikult tunnustatud rahvust. Venemaal elas 2010. aasta rahvaloenduse andmetel 28 943 hiinlast. Eestis elas 2011. aasta rahvaloenduse andmetel 104 hiinlast, neist Tallinnas 59. Nimetus Han pärineb Hani jõe nimest. Hani dünastia rajaja Liu Bangi võim sai alguse seda jõge ümbritsevas piirkonnas. Hiinlased kujunesid välja Hani dünastia ajal (206 eKr – 220 pKr). Hiinlased on oma nimetusena kasutanud ka teiste dünastiate nimesid. Näiteks kasutasid lõunahiinlased selleks Tangi dünastia nime. Kagu-Aasia hiinlased kasutavad seda seniajani. Lõuna-Hiina asustasid põhja poolt tulnud hiinlased alles Tangi dünastia ajal, põliselanikud tõrjuti välja või assimileeriti. Hiinlastel on hulk subetnosi. Tänapäeva riik oma ühtsustamis- ja tsentraliseerimispüüdlustega nivelleerib seda erinevust, mis ilmneb näiteks hiina keelerühma eri keelte kasutamises ning piirkondade ja nende elanike nimedes, mis pärinevad Hani dünastia eelsest ajast, näiteks Wu (Wu dünastia järgi). Subetnoste seas on hakka hiinlased Guangdongis, Fujianis, Taiwanis, Jiangxis, Sichuanis ja Hainanis; hoklo hiinlased Fujianis, Taiwanis, Guangdongis ja Hainanis; Fuzhou tanka hiinlased Guangdongis, Fujianis, Guangxis, Hainanis ja Zhejiangis; sjangi hiinlased; kantoni hiinlased. Hiinlasi ühendab hani kiri, mis on kasutusel paljudes keeltes ja murretes, ning teadlikkus ühisest ajaloost ja pärandist. Hiinlaste etnogeneesis on võtmeroll 2. aastatuhandel eKr Huang He keskjooksul elanud rahvastikul, kes pani aluse Hiina tsivilisatsioonile. Hiinlased kujunesid välja umbes ajavahemikus 2. sajandist eKr 2. sajandini pKr. Alates 14. sajandist on olnud sageli hiinlaste väljarändamist algselt asualalt. Hiinas sai hiinlaste kultuur valitsevaks. Tänapäeval püüab keskvalitsus hiinlaste rolli suurendada näiteks suunatud sisserändega (hiinastamisega) Tiibetis ja Xinjiangis. Piirialadel on olnud ühtelugu proteste ja riiklikke repressioone. Teiselt poolt oli 17. sajandist kuni 20. sajandi alguseni riigis suur mõju mandžudel, kes on alati olnud väike vähemus, kuid hoidis Qingi dünastia ajal võimu enda käes. Hiinlased on sajandite jooksul elama asunud paljudesse Kagu-Aasia maadesse ning moodustavad mõnel maal (eriti Malaisias ja Tais (Tai hiinlased)) väga suured vähemused. Singapuris on hiinlased koguni selges enamuses. Kambodžas langes suur osa hiina vähemusest punaste khmeeride ohvriks. Ka Vietnamis on hiinlasi taga kiusatud. Indoneesias leidis pärast Suharto võimuletulekut aset veresaun, milles hukkus hinnanguliselt 20 000 hiinlast. Guan Yu 160–220 Xiao Yan 464–549 Li Bai 701–762 Zhao Kuangyin 21. märts 927 – 14. november 976 Yue Fei 1103–1142 Zhu Xi 1130–1200 Zhu Yuanzhang 21. september 1328 – 24. juuni 1398 Zhu Di 2. mai 1360 – 12. august 1424 Kang Youwei 19. märts 1858 – 31. märts 1927 Tan Sitong 10. märts 1865 – 28. september 1898 Sun Yat-sen 12. november 1866 – 12. märts 1925 Cai Yuanpei 11. jaanuar 1868 – 5. märts 1940 Liang Qichao 23. veebruar 1873 – 19. jaanuar 1929 Qiu Jin 8. november 1875 – 15. juuli 1907 Lu Xun 25. september 1881 – 19. oktoober 1936 Chiang Kai Shek 31. oktoober 1887 – 5. aprill 1975 Guo Moruo 16. november 1892 – 12. juuni 1978 Song Qingling 27. jaanuar 1893 – 29. mai 1981 Mao Zedong 26. detsember 1893 – 9. september 1976 Mei Lanfang 22. oktoober 1894 – 8. august 1961 Anna May Wong 3. jaanuar 1905 – 2. veebruar 1961 Ma Ying-jeou snd 13. juulil 1950 Xi Jinping snd 15. juunil 1953 Taiwani hiinlased Hanfu Hiina rahvad CIA Factbook, 6. september 2017. Executive Yuan, Taiwan (2016). The Republic of China Yearbook 2016. Vaadatud 8.09.2017. "Arhiivikoopia". Originaali (PDF) arhiivikoopia seisuga 6. september 2018. Vaadatud 2. juunil 2013.{{netiviide}}: CS1 hooldus: arhiivikoopia kasutusel pealkirjana (link) Päring Statistikaameti andmebaasist Bo Wen, Hui Li, Daru Lu, Xiufeng Song, Feng Zhang, Yungang He, Feng Li, Yang Gao, Xianyun Mao, Liang Zhang, Ji Qian, Jingze Tan, Jianzhong Jin, Wei Huang, Ranjan Deka, Bing Su, Ranajit Chakraborty, Li Jin. Genetic evidence supports demic diffusion of Han culture. – Nature, 2004, 431, lk 302–305.